section_heading: Povijest
paragraph_text: U veljači nakon osnutka, osnivači su, u teškim ratnim vremenima kada su zagrebačke športske dvorane bile pune prognanika i izbjeglica, uspjeli organizirati u hladnoj športskoj dvorani u Sjemeništu na Šalati prvi zagrebački aikido seminar u pod vodstvom slovenskog majstora ki aikida iz Ljubljane Aleša Leskovšeka. Cijeli dvodnevni seminar se održao na parketu, a tehnike su se izvodile tako da su se partneri naizmjence bacali na dvije spojene stare smeđe kožne strunjače u sredini dvorane.